Na temelju članka 122. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22) i članka 37. Poslovnika Gradskog vijeća Grada Ivanić-Grada (Službeni glasnik Grada Ivanić-Grada, broj 02/21) Odbor za izbor i imenovanja je na svojoj 15. sjednici održanoj dana 06. srpnja 2023. godine donio sljedeći

**ZAKLJUČAK**

**o** **produljenju roka za podnošenje prijedloga** **za imenovanje** **predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada**

I.

Odbor za izbor i imenovanja na svojoj 10. sjednici održanoj dana 16. siječnja 2023. godine donio je Zaključak o raspisivanju javnog poziva za predlaganje kandidata za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada (Klasa: 021-05/21-02/3, Urbroj: 238-10-03-01/2-23-34) te je utvrdio tekst javnog poziva kao sastavnog dijela navedenog Zaključka.

II.

Javni poziv za predlaganje kandidata za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada (Klasa: 024-05/23-02/1, Urbroj: 238-10-01/23-1) objavljen je na mrežnim stranicama Grada Ivanić-Grada dana 16. siječnja 2023. godine.

Javnim pozivom za predlaganje kandidata za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada određen je rok od 30 dana od dana objave javnog poziva na mrežnim stranicama Grada Ivanić-Grada za podnošenje prijedloga kandidata za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada.

III.

Odbor za izbor i imenovanja na svojoj 12. sjednici održanoj dana 07. ožujka 2023. godine donio je Zaključak o produljenju roka za podnošenje prijedloga za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada (Klasa: 021-05/21-02/3, Urbroj: 238-10-03-01/2-23-37) kojim je produljen rok za podnošenje prijedloga za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada za 45 dana od dana isteka roka iz točke II. stavka 2. ovog Zaključka, a koji rok je istekao 03. travnja 2023. godine.

IV.

Nadalje je Odbor za izbor i imenovanja na svojoj 13. sjednici održanoj dana 18. travnja 2023. godine donio Zaključak o produljenju roka za podnošenje prijedloga za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada (Klasa: 021-05/21-02/3, Urbroj: 238-10-03-01/2-23-43) kojim je produljen rok za podnošenje prijedloga za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada za 30 dana od dana isteka roka iz točke III. ovog Zaključka, a koji rok je istekao 03. svibnja 2023. godine.

V.

Na svojoj 14. sjednici održanoj dana 22. svibnja 2023. godine Odbor za izbor i imenovanja ponovno je donio Zaključak o produljenju roka za podnošenje prijedloga za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada (Klasa: 021-05/21-02/3, Urbroj: 238-10-03-01/2-23-46) kojim je rok za podnošenje prijedloga za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada produljen za 60 dana od dana isteka roka iz točke IV. ovog Zaključka, a koji rok je istekao dana 03. srpnja 2023. godine.

VI.

Ovim Zaključkom produljuje se rok za podnošenje prijedloga za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada za 90 dana od dana isteka roka za podnošenje prijedloga kandidata iz točke V. ovog Zaključka, odnosno rok za prijavu za podnošenje prijedloga kandidata za imenovanje predsjednika Etičkog odbora i predsjednika i četiri člana Vijeća časti za provedbu Kodeksa ponašanja članova Gradskog vijeća Grada Ivanić-Grada produljuje se do 02. listopada 2023. godine.

VII.

Ovaj Zaključak stupa na snagu danom donošenja.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

ODBOR ZA IZBOR I IMENOVANJA

KLASA: 021-05/21-02/3 PREDSJEDNIK ODBORA:

URBROJ: 238-10-03-01/2-23-49

Ivanić-Grad, 06. srpnja 2023. Željko Brezovečki Brzi

Na temelju članka 122. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22) i članka 37. Poslovnika Gradskog vijeća Grada Ivanić-Grada (Službeni glasnik Grada Ivanić-Grada, broj 02/21) Odbor za izbor i imenovanja je na svojoj 15. sjednici održanoj dana 06. srpnja 2023. godine donio sljedeći

**ZAKLJUČAK**

**o provedbi Javnog poziva za podnošenje prijava kandidata za imenovanje sudaca porotnika**

I.

Odbor za izbor i imenovanja dana 15. ožujka 2023. godine objavio je na oglasnoj ploči i mrežnim stranicama Grada Ivanić-Grada Javni poziv za podnošenje prijava kandidata za imenovanje sudaca porotnika (KLASA:024-05/23-02/2, URBROJ: 238-10-01/23-1) kojim je utvrđen rok za podnošenje prijava u trajanju od 30 dana od dana objave Javnog poziva, a koji rok je istekao dana 14. travnja 2023. godine.

II.

Odbor za izbor i imenovanja na svojoj 13. sjednici održanoj dana 18. travnja 2023. godine donio je Zaključak o produljenju roka za podnošenje prijava kandidata za imenovanje sudaca porotnika (KLASA: 021-05/21-02/3, URBROJ: 238-10-03-01/2-23-44) kojim je produljen rok za podnošenje prijava kandidata za imenovanje sudaca porotnika za 15 dana od dana isteka roka utvrđenog javnim pozivom iz točke I. ovog Zaključka, a koji rok je istekao dana 02. svibnja 2023. godine te je potom na svojoj 14. sjednici održanoj dana 22. svibnja 2023. godine ponovno donio Zaključak o produljenju roka za podnošenje prijava kandidata za imenovanje sudaca porotnika (KLASA: 021-05/21-02/3, URBROJ: 238-10-03-01/2-23-47) kojim je rok produljen za još 60 dana, odnosno do 03. srpnja 2023. godine.

III.

Odbor za izbor i imenovanja po završetku predmetnog Javnog poziva utvrđuje kako je prikupio ukupno 5 urednih i pravodobnih prijava od potrebnih 27 prijava te da navedene prijave iz istoga razloga nije uputio u daljnju proceduru Gradskom vijeću Grada Ivanić-Grada na donošenje prijedloga za imenovanje sudaca porotnika i sudaca porotnika za mladež Županijskog suda u Velikoj Gorici i Općinskog suda u Velikoj Gorici, a da s obzirom na to da je u međuvremenu Županijska skupština Zagrebačke županije na svojoj 10. sjednici održanoj dana 12. lipnja 2023. godine donijela Zaključak o imenovanju sudaca porotnika Županijskog suda u Velikoj Gorici (KLASA: 024-04/23-02/2, URBROJ: 238-01-23-53), Zaključak o imenovanju sudaca porotnika za mladež Županijskog suda u Velikoj Gorici (KLASA: 024-04/23-02/2, URBROJ: 238-01-23-54), Zaključak o imenovanju sudaca porotnika Općinskog suda u Velikoj Gorici (KLASA: 024-04/23-02/2, URBROJ: 238-01-23-55) i Zaključak o imenovanju sudaca porotnika za mladež Općinskog suda u Velikoj Gorici (KLASA: 024-04/23-02/2, URBROJ: 238-01-23-56) temeljem prikupljenih prijedloga drugih općina i gradova s područja Zagrebačke županije, prikupljene prijave neće ni uputiti u daljnju proceduru Gradskom vijeću Grada Ivanić-Grada.

IV.

Ovaj Zaključak stupa na snagu danom donošenja.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

ODBOR ZA IZBOR I IMENOVANJA

KLASA: 021-05/21-02/3 PREDSJEDNIK ODBORA:

URBROJ: 238-10-03-01/2-23-50

Ivanić-Grad, 06. srpnja 2023. Željko Brezovečki Brzi

Na temelju članka 122. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22) i članka 37. Poslovnika Gradskog vijeća Grada Ivanić-Grada (Službeni glasnik Grada Ivanić-Grada, broj 02/21) Odbor za izbor i imenovanja je na svojoj 15. sjednici održanoj dana 06. srpnja 2023. godine donio sljedeći

**Z A K LJ U Č A K**

I.

Odbor za izbor i imenovanja razmatrao je raspisivanje Javnog poziva za podnošenje prijava kandidata za imenovanje članova Savjeta za zaštitu potrošača Grada Ivanić-Grada.

II.

Odbor za izbor i imenovanja utvrđuje tekst Javnog poziva iz točke I. ovog Zaključka na način da isti glasi:

„**JAVNI POZIV**  
**za podnošenje prijava kandidata za imenovanje članova Savjeta za zaštitu potrošača javnih usluga Grada Ivanić-Grada**

**I.**

Predmet ovog Javnog poziva je prikupljanje prijava kandidata za imenovanje dva člana Savjeta za zaštitu potrošača javnih usluga Grada Ivanić-Grada, iz reda predstavnika trgovačkih društava koja imaju sjedište na području Grada Ivanić-Grada.

**II.**

**Savjet za zaštitu potrošača javnih usluga Grada Ivanić-Grada** savjetodavno je tijelo Gradskog vijeća Grada Ivanić-Grada osnovano s ciljem razmatranja pitanja u svezi s pravima i obvezama potrošača javnih usluga Grada Ivanić-Grada, a koje obavlja sljedeće poslove:

- prati ukupno stanje cijena javnih usluga na području Grada Ivanić-Grada,

- predlaže gradonačelniku mjere za unaprjeđenje uvjeta i načina korištenja javnih usluga,

- razmatra prijedloge za promjenu cijena javnih usluga određenih Odlukom o osnivanju Savjeta za zaštitu potrošača javnih usluga Grada Ivanić-Grada (Službeni glasnik Grada Ivanić-Grada, broj 03/23) te daje prethodno mišljenje gradonačelniku o predloženim promjenama cijena,

- prati stanje i daje mišljenja gradonačelniku o donošenju odluka o pravima i obvezama potrošača javnih usluga na transparentan, objektivan i nediskriminirajući način,

- razmatra i očituje se o prijedlozima akata Grada koji imaju izravan ili neizravan utjecaj na prava i obveze potrošača javnih usluga,

- obavlja druge poslove koji su posredno ili neposredno vezani uz zaštitu potrošača s ciljem otklanjanja uočenih nepravilnosti.

**III.**

Savjet potrošača javnih usluga Grada Ivanić-Grada ima predsjednika i četiri člana.

Četiri člana Savjeta imenuje Gradsko vijeće Grada Ivanić-Grada na prijedlog Odbora za izbor i imenovanja, pri čemu se dva člana biraju iz reda članova Gradskog vijeća, a dva člana iz reda predstavnika trgovačkih društava koja imaju sjedište na području Grada Ivanić-Grada.

Jednog člana Savjeta kao svog predstavnika imenuje udruga za zaštitu potrošača koja djeluje i ima sjedište na području Zagrebačke županije.

**IV.**

Članovi Savjeta za zaštitu potrošača javnih usluga Grada Ivanić-Grada imenuju se na razdoblje od četiri godine.

**V.**

Članovi Savjeta za zaštitu potrošača javnih usluga Grada Ivanić-Grada ostvaruju pravo na naknadu za rad i druga primanja sukladno odluci kojom se uređuju naknade članovima Gradskog vijeća i članovima radnih tijela Gradskog vijeća.

**VI.**

Javni poziv objavit će se na oglasnoj ploči i službenoj web stranici Grada Ivanić-Grada.

**VII.**

Javni poziv bit će otvoren 30 dana od dana objave Javnog poziva na oglasnoj ploči i službenoj web stranici Grada Ivanić-Grada.

**VIII.**

Prijave s potrebnom dokumentacijom kandidati mogu podnijeti elektronički, putem **obrasca** koji se nalazi na službenoj web stranici Grada Ivanić-Grada na email adresu: [urudzbeni@ivanic-grad.hr](mailto:urudzbeni@ivanic-grad.hr) ili je dostaviti u pisanom obliku na adresu: Grad Ivanić-Grad, Park hrvatskih branitelja 1, 10 310 Ivanić-Grad s naznakom: „Prijava kandidata za člana Savjeta za zaštitu potrošača javnih usluga Grada Ivanić-Grada“.

Navedeni obrazac kandidat obavezno vlastoručno potpisuje.

**Dokumentacija koja se prilaže prijavi uz obrazac**:

- uvjerenje nadležnog suda da se protiv kandidata ne vodi kazneni postupak (ne starije od 6 mjeseci).

**IX.**

Nepravodobne prijave i one koje ne ispunjavaju uvjete te nisu podnesene na propisani način neće se razmatrati o čemu će podnositelji biti obaviješteni pisanim putem te na isto nemaju pravo žalbe.

**X.**

Riječi i pojmovi koji imaju rodno značenje bez obzira jesu li u ovom Javnom pozivu korišteni u muškom ili ženskom rodu odnose se na jednak način na muški i ženski rod.

**XI.**

U slučaju nejasnoća i dodatnih pitanja kandidati se mogu obratiti Upravnom odjelu za lokalnu samoupravu, pravne poslove i društvene djelatnosti na broj telefona 01 2831-386 ili na e-mail adresu: [matea.resetar@ivanic-grad.hr](mailto:matea.resetar@ivanic-grad.hr).“.

III.

Ovaj Zaključak stupa na snagu danom donošenja.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

ODBOR ZA IZBOR I IMENOVANJA

KLASA:021-05/21-02/3 PREDSJEDNIK ODBORA:

URBROJ:238-10-03-01/2-23-51

Ivanić-Grad, 06. srpnja 2023. Željko Brezovečki Brzi